ไปตรวจสุขภาพมาทั้งเลือดทั้งปัสสาวะwbc count 10.6Uric acid 8.2ปัสสาวะAppearance turbidNitrate positiveProtein 1+แบบนี้มีปัญหาตรงไหนบ้างมั้ยครับคุณ แต่ตอนตรวจปัสสาวะรู้สึกปัสสาวะออกน้อยมากๆ เพราะงดน้ำอาหาร นานๆ คุณที่อ่านผลเลยบอกว่าเป็นเพราะทานน้ำน้อย
สวัสดีค่ะ การตรวจวิเคราะห์ค่าต่างๆในปัสสาวะ เช่นค่าเม็ดเลือดขาว ค่าเม็ดเลือดแดง โปรตีน น้ำตาลในปัสสาวะนั้น จากที่แนบมาเป็นเพียงค่าบางส่วนโดยเขียนว่าปัสสาวะขุ่น มีการพบไนไตรท์ (nitrate)ในปัสสาวะ โดยการตรวจไนไตรท์ใช้ตรวจเบื้องต้นเพื่อตรวจหาการติดเชื้อทางเดินปัสสาวะ ได้แก่ กระเพาะปัสสาวะอักเสบ กรวยไตอักเสบ เชื้อแบคทีเรียที่ทำให้เกิดการติดเชื้อทางเดินปัสสาวะ ส่วนใหญ่เกิดจากแบคทีเรียทรงแท่งชนิดแกรมลบสร้างสารนี้ขึ้นมา แต่ค่านี้ก็อาจจะขึ้นได้กรณีดื่มน้ำน้อยมากๆ และยังพบโปรตีนในปัสสาวะ ซึ่งถ้าพบน้อยๆเช่น 1+ ดังแนบก็อาจจะยังไม่ได้บอกอะไรชัดเจน อาจต้องได้รับการประเมินด้านอื่นๆเช่นค่าไต ค่าโปรตีนในเลือดดูไปด้วยสว่นค่าเลือดที่แนบมาก็เป็นเพียงบางส่วน คือเม็ดเลือดขาวอาจจะค่อนสูงกว่าปกติเล็กน้อย ต้องเทียบกับค่าอ้างอิงของห้องปฏิบัติการนั้นๆด้วย ส่วนค่ากรดยูริคก็น่าจะสูงกว่าปกติ ต้องเทียบกับค่าอ้างอิงของห้องปฏิบัติการนั้นๆเช่นกันแนะนำการสอบถามผลกับแพทย์ผู้รักษาโดยตรง ถ้ามีความผิดปกติใดๆ แพทย์อาจตรวจหาสาเหตุเพิ่มเติมร่วมกับการตรวจติดตามผลเลือดและปัสสาวะต่อไป